Prim hírek - Új szilárdtest meghajtók a Samsungtól
forrás: Prím Online, 2018. január 24. 13:50
A Samsung bemutatja a 860 PRO és a 860 EVO szilárdtest meghajtókat (Solid-state drive, SSD), a vállalat SATA termékportfóliójának legújabb tagjait. A termékek azon felhasználóknak készültek, akiknek gyors, megbízható teljesítményre van szükségük a különféle alkalmazási módok során, az átlagos felhasználástól kezdve a nagy terhelésen át az intenzív grafikai műveletekig.
Az első V-NAND technológiával felszerelt SSD-k (a 850 PRO és a 850 EVO) sikeréből kiindulva a 860 PRO és a 860 EVO a SATA SSD-k piacán élen járnak kimagasló sebességükkel, megbízhatóságukkal, kompatibilitásukkal és kapacitásukkal.
„A 860 PRO és 860 EVO SSD-k a legújabb 512 Gb-es és 256 Gb-es 64 rétegű V-NAND technológiát egyesítik az akár 4GB LPDDR4 mobil DRAM-mal és az új MJX kontrollerrel, magasabb szintre emelve az egyéni és vállalati ügyfelek felhasználói élményét – mondta Un-Soo Kim, a Samsung memória üzletágának márka – és termékmarketingért felelős alelnöke. – A Samsung továbbra is azon dolgozik, hogy jelentős fejlesztéseket hozzon a fogyasztói SSD piacra és az elkövetkezendő években tovább növelje a teljes memória üzletágát.”
Mivel a nagy felbontású képek és 4K videók esetén hatalmas méretű fájlokról van szó, egyre nagyobb az igény olyan eszközökre, amelyek hosszútávon is nagy sebességű adattovábbítást és kiemelkedő teljesítményt nyújtanak. A Samsung 860 PRO és 860 EVO SSD-k ennek megfelelően 560 MB/s olvasási és 530 MB/s írási sebességet biztosítanak. A páratlan megbízhatóságról az ötéves garanciaidő vagy a 860 PRO esetében a 4800 TBW (Total Bytes Written, összes írott adatmennyiség), a 860 EVO esetében pedig 2400 TBW határértékig vállalt garancia tanúskodik. Az új MJX kontroller gyorsabb kommunikációt tesz lehetővé a host rendszerrel, nagy teljesítményének köszönhetően pedig tárhelykezelést és a Linux operációs rendszerrel való kompatibilitást is támogatja.
A 860 PRO SSD-k 256GB, 512GB, 1TB és 2TB kapacitású változatban érhetőek el, így például a 4TB-os memóriával akár 114 órányi és 30 percnyi 4K Ultra HD videó is tárolható rajtuk. A 860 PRO egy széles körben kompatibilis, 2,5 colos formátumú SSD, amely ideális asztali számítógépekben, laptopokban, munkaállomásokon és hálózati adattárolókban (NAS) való használatra is.
A 860 EVO SSD-k 256GB, 512GB, 1TB és 2TB kapacitású változatban érhetőek el. 2,5 colos méretük, valamint mSATA és M.2 foglalattal is kompatibilis kialakításuk lehetővé teszi, hogy asztali számítógépekben és laptopokban, illetve ultravékony számítógépes rendszerekben egyaránt használják őket. A 860 EVO elődjeinél akár hatszor hosszabb ideig képes tartósan magas teljesítményt nyújtani a továbbfejlesztett TurboWrite technológiának köszönhetően: olvasási sebessége eléri akár az 550 MB/s-ot, míg akár 520 MB/s írási sebességre is képes.
A 860 PRO 250GB 45 990 Ft-os és a 860 EVO 250GB SSD-k 31.990 Ft-os ajánlott fogyasztói áron érhetők el januártól. További információ: http://www.samsung.com/hu/memory-storage/all-memory-storage/
Kulcsszavak:	SATA SSD 860 EVO 860 PRO Samsung
A HDR10+ a képminőség új mérföldköve